السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له. واشهد ان محمدا عبده ورسوله وبعد فاسأل الله سبحانه وتعالى ان يسددنا واياكم لما فيه خير. ويجعل هذا المجلس بكورا
قير بهذه السلسلة. اسأل الله سبحانه وتعالى ان يأخذ بقلوبنا اليه اخذ الكرام. واسأل الله سبحانه وتعالى ان يسددنا واياكم لما فيه خير من غيب لشهادة الموسم الساني. آآ اسأل الله سبحانه وتعالى ان يفتح علينا وعليكم. في هذه السلسلة
سنتكلم عن امور غيبية تتعلق بالمستقبل المجهول المعلوم المجهول لدى البعض المعلوم لدى المؤمنين اه كل منا كل انسان منا له مستقبل يقيني بمستقبل ظني. كل واحد قدامه نوعين من المستقبل. فيه مستقبل يقينا هيدركه. وفيه مستقبل احتمال يدركه واحتمال لا يدركه
مستقبل الاحتمال يدركه واحتمال لأ اللي هو الظني انه يتزوج. انها ربنا يرزقها اولاد ان هو ينجح ان هو يجيب مجموع ان هو يسافر ان هو يعني يحصل له اي حاجة هو منتزرها ده مستقبل زني
ممكن ييجي وممكن ما يجيش لكن فيه مستقبل يقيني. المستقبل اليقيني ده كلنا رايحينه هل العقل منطق يخلي الانسان يفكر في المستقبل اليقيني اكتر ولا في المستقبل الزني لو الانسان ده
الو زكي بيفكر في ايه؟ الحسن يقول عمر نوح وامر الله يطرق كل ليلة تؤمل انت تأمل انت تعمر عمر نوح وامر الله يطرق كل ليلة كل ليلة. اديك بتشيع واحد
كان كده عمر ابن عبدالعزيز وقف وخطب الناس خطبة وكان اخر خطبة خطبها خطب بها عمر بعدما حمد الله واثنى عليه قال اما بعد فانكم لم تخلقوا عبثا. ولن تتركوا
وان لكم معادا ينزل الله للحكم فيكم والفصل بينكم. ثم قال الا ترون انكم في اسلاب الهالكين وسنكون من بعدكم للباقين كذلك حتى نرد الى خير الوارثين ثم انكم في كل يوم تشيعون غاديا ورائحا الى الله قد قضى نحبه خلاص مات
حتى تغيبوه في صدع من الارض في بطن صدع غير موسد ولا ممهد قد فارق الاحباب وباشر التراب وواجه الحساب هو مرتهن بعمله غني عما ترك فقير الى ما قدم
سبحان الله تؤمل ان توخم عمر نوح وامر الله يطرق كل ليلة هو الموت ما منه ملازم مهرب. متى حط ذا عن نعشه ذا يحفظ قف بالمقابر وازكر ان وقفت بها لله ضرك ماذا تستر الحفر
اقف كده وحاول تشوف الحفر ديت ساترة مين؟ ففي لك يا مغرور موعزة وفيهم لك يا مغرور معتبر. كانوا ملوكا الناس دي يا جماعة كانوا ناس تقيلة قوي يعني كانوا متصدرين ومشاهير
كانوا ملوكا تواريهم قصورهم دهرا فوارتهم من بعدها الحفر جنائز الغد تتنفس اليوم. لازم يكون ده شعار متمكن جدا من قلبك انك انت لك رزق من الانفاس هتاخده بعد كده خلاص
نعد لهم عدا. يا ترى اخر نفس هتاخده امتى فالواحد لازم يدرك المستقبل اليقيني دوت. لانه بيجي بغتة بيجي بغتة في ست مواضع من كتاب الله. وصف الله ذلك اليوم بانه باغت اي مفاجئ فيا ليت شعري على اي حال سيباغتنا ذلك اليوم
اليوم ده هيباغتنا ازاي ان الله تمدح بتعظيم نفسه بالقاء الوحي على الرسل عشان ينبهوا الناس لليوم ده فجعل الله من اعظم وظائف الوحي تذكير الناس بقرب لحظة لقاء الله
رفيع الدرجات ذو العرش يلقي الروح من امره على من يشاء من عباده. ليه؟ لينذر ويوم التلاقي اليوم اللي هتلاقي فيه عملك وتلاقي فيه ربك وهيحصل فيه التلاقي المعاني ديت هي اللي هتحركك
المعاني ديت مهما كنت انت مش حابب تسمعها ناس كتير بيخافوا يسمعوا عن المستقبل القادم بيخافوا وربنا زكر الكلام ده. فمن اعاجيب النفوس هو ما يمر فيها من الاحاسيس ان بعض الناس بيكره زكر الموت
وبيدور في شعوره الخفي انه حين يتحاشى زكر الموت هيبتعد عنه. ولما يزكره هيكون قريب جدا منه وبيحاول بقى يتكلف الاسباب المشروعة والغير المشروعة في مدافعة ده. وده اللي الجماعة النفسيين بيسموه الهروب للامام
الهروب للامام الموت ده يا جماعة عامل بالزبط زي كده واحد مسافر القاهرة كل شوية بيعدي بيلاقي علامة. العلامة دي يقول لك باقي ميت كيلو باقي تلاتين باقي ايه؟ عشرين. باقي عشرة. باقي خمسة
فهو طول ما هو ماشي اليفط دي يعني هو خلاص الدنيا بتقرب جدا الفرار النفسي ده ربنا زكره. والقرآن صوره تصويرا تبكيتيا في مقال قل ان الموت الذي تفرون منه فانه ملاقيكم. مش مدرككم ملاقيكم
يعني انت قاعد بتجري له. مش بتجري عنه. طيب وهب انك فررت خلينا جدلا انت عرفت تخلع وفررت منه وافترض يا سيدي ان في خطر من الاخطار انت ربنا سلمك منه. هتعيش فترة صح
فترتين تلاتة وبعدين قل لن ينفعكم الفرار ان فررتم من الموت او القتل واذا لا تمتعون الا قليلا حتى لو ايه نجيت هيظل المتاع بسيط خالص خالص والقرآن صور لنا معنى اخر من معاني الفرار. وهو معنى ايه؟ تحايد
التحايل ده عامل زي التحاشي. ان الانسان يتحاشى سهام الموت قال الله سبحانه وتعالى وجاءت سكرة الموت بالحق ذلك ما كنت منه تحيد تحيد يعني قاعد تتحاشى كده واحد بيلقي ليك السهم وانت بتحاول تبعد
واللي اعجب من كده ان الانسان بيسير بقدمه الى الموضع اللي كتب الله وفاته فيه. وهو لا يعلم القدر المستخبى اب لي اللي مكتوب له حين يقول الله سبحانه وتعالى قل لو كنتم في بيوتكم لبرز الذين كتب عليهم القتل الى مضاجعهم. المراد ان
دي منتزراك منتزراك لحزة لا تقبل التأجيل ولا التقديم. فاذا جاء اجلهم لا يستأخرون ساعة ولا يستقدمون. ممكن تكون مش حابب ان انا اقول الكلام دوت. ما فيش مشكلة بس هتتزكر كلامي وهتتزكر الاية دي لما يأتي الادب. من جملة التعلق بالدنيا عند اهل السراء واهل المادية ان كتير
من الساسة والاثرياء يتوهمون انهم في قصورهم المشيدة هيكونوا ابعد عن مخاطر الموت من الناس اللي ساكنة يا عيني في الايه في الاحياء العشوائية اللي ما عندهمش ايه مكان كده ايه يليق بهم. القرآن يكشف الشعور المزيف ده. يقول اينما تكونوا يدرككم الموت
ولو كنتم في بروج مشيدة. والله بقى لو قاعد في كمباوند واخد راحتك خالص وبتاع. الموت بييجي في المكان ده برضو. حتى لما كان فيه فريق من الناس كره فريضة الجهاد لان هو ظن ان الجهاد هيقربه من الموت. الله سبحانه وتعالى ماذا قال؟ لما هو فاكر قالوا
اعاتبهم لما وقالوا ربنا لما كتبت علينا القتال لولا اخرتنا الى اجل قريب. سبحان الله كشف هؤلاء ان بعض الجهلة يظن لو واحد قال له ده فلان مات في سبيل الله. يعتبر ان هو بقى في سلامة ان ما ماتش
ده الفكر السلولي عبدالله بن سلول ان اصابتكم مصيبة قال قد انعم الله علي ان لم اكن معهم شهيدا فكيف يا ترى ولماذا يا ترى نغفل ونحن نرى اخبار الموت لا تتوقف
في يوم من الايام حسيت ان الاخبار بتاعة الموت توقفت وقد اشار القرآن للمفارقة بين قرب الاجل بمقابل استمرار الغفلة اقترب للناس حسابهم شيل كلمة الناس دي كمعنى وحط كده اسمك. اسمك محمد اقترب لمحمد حسابه. اقترب لعبدالرحمن حسابه
اقترب لفلانة حسابه. لازم حطي اسمك هنا لان احيانا احنا بنقرأ الاية دي بطريقة اقترب للناس الناس اللي بتسمعني الناس اللي ورايا الناس اللي انا شايفهم مش الانسان اللي بيقرأ
ودي من ضمن الغفلة برضو. سبحان الله! يعني من علامات الغفلة ومن علامات ان هو اقترب منك انك لسة غافل عن الجملة دي اقترب للناس حسابهم وهم في غفلة معرضون
اكبر مشكلة هتلاقوها السبب في الموضوع ده هو مشكلة التأجيل اللي مخلي ناس كتير متأخرة عن قرارات هي آآ يعني ايه عما اكبر انا هموت عم اكبر فتحت زمامة التأجيل دي بيحصل له زهول عن هذه الحقيقة الكبرى. عشان كده ربنا اخبرنا عن فئات من الناس
عما يحضرهم الموت هيقولوا ايه بقى حتى اذا جاء احدهم الموت قال رب ارجعون لعلي اعمل صالحا. بيقول ايه؟ اعمل ايه؟ صالحا يا جماعة الناس عارفة ايه العمل الصالح من العمل الغير
يقول لك انا ما كنتش عارف هتعرف وروحك بتطلع وهتقول يا ريتني ارجع واشتغل زي في ايه اخواتي ما كانوا شغالين اعمل صالحا فيما تركت الله سبحانه وتعالى الذي خلقهم يعلم انهم يقولون كلمة كلا انها كلمة. هو بتاع كلام ما كان في الدنيا بيقول كلام
فاحنا يا جماعة قدامنا فرصة كبيرة للعمل الصالح. فنتصالح مع الله سبحانه وتعالى ونحاول نفتح صفحة جديدة ربنا اخبرنا ان احنا كلنا هنقول كده. واخبرنا عن فئام عن ما بيحضرهم الموت بيسألوا الله فسحة زمنية يسيرة ليتصدقوا
يا سلام! انت معك وقت اهو. ابواب الجنة متفتحة. وابواب النار مغلقة. ويا باغي الخير اقبل. المنادي بينادي كل يوم. وكل يوم في في عتقاء يلا بقى انفقي. يلا تصدقي يلا الحقي اعملي صدقاتي الجارية اعملي وقف قبل الرحيل. والله هترحلي
جنازة بكرة بتتنفز دلوقتي وانفقوا مما رزقناكم من قبل ان يأتي احدكم الموت فيقول رب ربي لولا اخرتني الى اجل قريب ليه؟ فاصدق طب ما كنا بنقول لك فاكر ما في يوم من الايام الراجل قال لك في درس الفجر تصدق ويوم من الايام ولادك اتكلموا معك طب ما نتصور
صدقت تصدقت بايه؟ طلعت الفين جنيه وقلت يلا دول لله وابنك كان منتزر اكتر من كده. كنت انت المفترض تعمل كده دلوقتي وانت بتموت بهدوء عاوز اطلع اتنين مليون لله. يا رب رجعني عشان اطلع. ما كان من الاول
من قبل ان يأتي احدكم الموت فيقول ربي لولا اخرتني الى اجل قريب فاصدق واكن من الصالحين مشكلة التأجيل برضو زكرها الله سبحانه وتعالى. في ناس عما بيجي لهم الموت عاوزين ايه؟ يعلنوا التوبة بقى. وليست التوبة للذين
ايعملون السيئات حتى اذا حضر احدهم الموت قال اني تبت عشان جاي تتوب لأ فالمشاهد دي بيزكر لنا القرآن احوال المحتضرين الناس اللي بتحتضر بيقولوا ايه بقى في الوقت ده ؟ مشغولين جدا بنفسهم ان هم يرجعوا
لأ يا جماعة احنا في السلسلة ديت كون نسأل الله سبحانه وتعالى ان يفتح علي وعليكم هنتكلم فيها عن امر غيبي هنتكلم عن رحلة الارواح الى بلاد الافراح والاتراح. هنتكلم
على الرحلة بس هنتكلم على الرحلة ديت احنا اتكلمنا زمان بالمرة السابقة الموسم الاول كلمنا عن الرحلة ديت من ساعة ما الانسان روحه بتطلع الى الجنة والنار النهاردة هنتكلم في السلسلة
برضه بطريقة اخرى هنتكلم عن المفارقة بين اهل السعادة واهل الشقاء. هنحاول نقارن بينهم في كل حاجة حتى اسم الجنة واسم النار خزنة الجنة وخزنت النار طعام دول وطعام دول
درجات دول ودركات دول. ابواب الجنة عاملة ازاي ؟ ابواب النار. دول هيتم استقبالهم ازاي ؟ ودول هيتم استقبالهم ازاي دول هيشربوا ايه؟ ودول هيشربوا ايه؟ دول هيقعدوا على ايه؟ ودول هيقعدوا على ايه؟ دول التنوع بتاع النعيم ودول التنوع بتاع
الجحيم الشجر اللي هنا والشجر اللي هنا الظل اللي هنا والظل اللي هنا طيب الريح دول بيشموا ايه؟ ودول بيشموا ايه طيب الكلام دول بيتكلموا بينهم وبين بعض بيقولوا ايه؟ ودول بيتكلموا وبيقولوا ايه؟ هنا ربنا بيقول لدول ايه؟ وبيقول لدول ايه؟ الملائكة بتقول لدول ايه
ودول ايه؟ دول بيشوفوا ايه؟ ودول بيشوفوا ايه كل الحاجات دي هنحاول بقدر الامكان لاجتماعهم هم مجتمعين امنياتهم الدعاء بتاعهم دول بيدعوا بيقولوا ايه؟ هم اهل الجنة لسة بيدعوا برضه
الحوار بين دول بين اهل الجنة والنار لما ييجوا يتكلموا مع بعض هيقولوا ايه طيب مين اللي هيدخل هنا ومين اللي هيدخل هنا والمشاعر بتاعة دول والمشاعر بتاعة دول. لكن السلسلة مش هتقف هنا بس. مش هو ده الهدف
لكن الهدف اعمق من كده الهدف عما اقول لحضرتك ان طعام اهل الجنة كان ايه وطعام اهل النار هيبقى ايه عاوز اقول لك تعالى نرجع كده ورا ورا ورا خالص ونروح الدنيا
نشوف تقريبا دول كان طعامهم عامل ازاي ودول كان طعامهم عامل ازاي طريقة اكل دول وطريقة اكل دول الناس دي بتاكل وبتتحرى وهم بياكلوا بيتحروا الحلال ازاي ودول ما كنش فارق معهم. اللبس هنشوف لبس اهل الجنة ولبس اهل النار ونرجع
الدنيا ونشوف يا ترى ايه اللي وصلهم هنا؟ هات الصورة من الاول بقى. هات المشهد من الاول. ارجع ورا بقى فهنرجع مع كل نعيم نحاول نرجع حوار اهل الجنة وهم بيتحاوروا في الجنة في بلاد الافراح. نرجع تاني نشوفهم كانوا بيتحاوروا وبيقولوا ايه في الدنيا
عشان نبقى واخدين بالنا يا جماعة ان كل واحد في المجمل اللي هيدخل جنة الرضوان هيكون عدى على جنة العرفان. وان في الدنيا جنة من لم يدخلها لن يدخل جنة الاخرة. المعنى ده هنحاول بقدر الامكان ندندن عليه
ونحاول نصل هيكون في البداية هنراجع مع بعض سريعا كده. يعني في مجلس او مجلسين حديس البراء بن عازب لان الحديس ده جماعة مهمة اوي اوي اوي. الحديس ده هقرأه النهاردة وابدأ معه بكرة ان شاء الله
السلسلة ديت انا مش جاي اخوفك ولا جاي ارعبك انا جاي اوقزك اساعدك انك تفوق وتصحى والدكتور اللي بيلاقي واحد قدامه بيغمى عليه وبتاع وخلاص وقلبه بدأ يقف يقول لك لازم ندي له صاعقة كهربية كده
ليه؟ هو عاوز يموته وعاوز يرعبه وعاوز يدخله في فيلم رعب ابدا هو عاوزه يخليه يتحرك يفوق عاوزه يحييه. لان يا جماعة النهاردة وانتم ولادكم نايمين عشان يقوموا سحروا عملوا ايه صحيتوهم من النوم. صح
اصحى يا نايم وحد الدايم مش هو ده الشعار فانت محتاج تصحى اجل لو ما صحيتش هتجنك في الغفلة دي لغاية ما يأتيك بغتة. فلازم ان احنا ناخد بالنا خالص. واصل السلسلة دي والهدف منها
هو كلمة اتقالت في حديس البراء ما عزا رضي الله عنه. الحديس المشهور جدا ايه اللي بيحصل للانسان من ساعة ما روحه بتطلع لغاية ويستقر في الجنة او النار. ان النبي صلى الله عليه وسلم زكر اقول معنى بسيط فيه واكمل ان شاء الله حديس غدا
النبي صلى الله عليه وسلم يقول ان العبد اذا وضع في قبره العبد اذا وضع في قبره نشيل كلمة العبد وحط نفسك شيل كلمة العبد وحط ان خالد بن عبدالرحمن بن محمد ازا وضع في قبره
ان شيماء ازا وضعت في قبرها ان هبة ازا وضعت في قبرها ان اسماء لو وضعت في قبرها وتولى عنها اصحابها وتولى عنها اهلها. انها لتسمع قرع نعالهم. شايفة بقى الناس اللي بيقولوا انتيم انت وانت احسن واحدة في الدنيا واحنا
عشان نعيش من دونك دول اخر حاجة هتسمعيها صوت حزائهم وهم سايبينك. صوت مشية الايه؟ والاحزية. وهي بتخبط في الارض وسايباه لكن ده اخر حاجة هتشوفيها في الدنيا وهتسمعيها. لا يسمع قرع نعالهم. وانت كده يعني بتجيبي حزاء جميل
كده وبتلبسيه خلي بالك وانت كده في الجنائز وانت ماشية كده وانت يعني ماشي اتكلم يعني من باب المعنى ليس من باب الحكم اه الانسان وانت في الجنازة كده وخلاص دفنت وانت ماشي كده بص على جزمتك كده بص على الحزاء اللي انت لابسه
وخلي بالك الخبطات اللي انت بتمشيها ديت هو دي اخر حاجة سامعها. سامع صوت ناس ماشية انه لا يسمع قرع نعالهم فيأتيه ملكان ياه ياتيه ايه؟ ملكان ايه ده! هم الملاكين دول مش هيجوا
السماء تنفطر والشمس تكور والبحر يشجر والكلام ده هو مش لسه يوم القيامة لأ انت حسابك هيبدأ دلوقتي يا جماعة المعنى ده مهم اوي اوي اوي حضرتك لو دخلتي قبرك النهاردة حضرتك هتتحاسبي النهاردة. يعني مش حضرتك بقى في بعض الناس مش قادر يتخيل هو فاهم ان هو لو دخل قبره دلوقتي
هيضله نايم لغاية هو عارف معلومة بس مش دايقها مش عايشها. وهو فاكر ان هينتزر انت هتتحاسب يعني مامتك اللي ماتت وباباك اللي مات نسأل الله ان يرحم جميع المسلمين مرت على التجربة دي جالها ملكين وسألوها
وجاله ملكين وسألوه ما كنت تقول في هذا الرجل اما المؤمن فيقول اشهد انه عبد الله ورسوله. شوفوا هو ده بقى الشاهد اللي كان سبب في السلسلة اللي ايه ده
فيقال له انظر الى مقعدك من النار. ياه انظر الى مقعدك من النار. يا جماعة استحضر واستحضري. يعني في حد بيقول من المتحدس؟ هو كويس اللي سأل السؤال ده في الوقت ده
استحضري بقى اللي بتسأل من المتحدس دي؟ ان حضرتك دخلتي قبرك وبيتقال لك انظري الى مقعدك شايفة شايفة النافزة دي بتبص كده من النافزة ايه ده ده مقعدك من النار. قد ابدلك الله به مقعدا من الجنة
ياه فيراهما جميعا. يقول النبي فيراهما جميعا يا جماعة انتم مدركين يقول قتادة وذكر لنا انه يفسح له في قبره سبعون ذراعا ويملأ عليه خضراء الى يوم يبعثون تاني الجملة دي
النبي صلى الله عليه وسلم بيقول ان الملائكة بتقول له بص كده فيشوف منزر صعب مقعد صعب جدا جدا يترعب ايه ده! ده مقعدك من النار لو كنت انت عصيت ربنا
بس عشان انت قطعت ربنا ابدلك الله مقعدا في الجنة. ويتقال للبعيد المنافق والفاسق والكافر والعياز بالله انزر الى مقعدك فيبص يلاقي مقعد جميل اوي اوي اوي مقعد الجنة يقول له ده مقعدك لو كنت اطعت الله. ياه! بص كده لنفسك في المراية كده وشوفي اللبس اللي انت لابساه ده
القلب اللي جواكي ده ده قلب هيتقال له. ده مقعدك لو كنت عصيت الله ولا لو كنت اطعت الله السلسلة دي بتقول لك ان كل واحد منا ممكن يروح المقعد ده او المقعد ده. فاحنا لنا مقعدين. كل انسان له مقعدين
مقعد في الجنة ومقعد في النار حتى الكافر حتى الكافر له مقعد في النار ومقعد في الجنة طيب الكافل لما يموت انت تورسه انت تورث المقعد بتاعه وهو يورث المقعد بتاعك
فيا ترى انت هتورس مين وهتورس من مين فانت لازم تفهم الصورة وتقسم الشاشة نصين وتتفرج عليها شوف طعام دول وطعام دول طوب شراب دول وشراب دول واختار انت فنسأل الله سبحانه وتعالى ان يسددنا واياكم
واسأل الله سبحانه وتعالى ان يقربنا ويتقبل منا ومنكم صالح الاعمال فان شاء الله بازن الله نبدأ في هذه السلسلة نمشي بالراحة كده نحاول دايما نبقى قاسمين الصورة نصين واخلي بالكم يا جماعة ما فيش مكان وسط. يعني ما فيش حاجة اسمها جنة ونار وفيه حاجة كده اسمها صحراء
او في كده ايه اسمها مكان ايه مسلا راحة لا يا جماعة همة جنة واما نار ما فيش هزار لازم توصل لدرجة منها اسأل الله سبحانه وتعالى ان يسددنا واياكم ويرزقني واياكم حسن العمل وحسن الخلق وحسن الختام. اقول لكم بهذا واستغفر الله لي ولكم